Nan Okazyon Jounen Mondyal SIDA a, Lèzetazini Konfime Wòl Lidè li nan Lit Kont VIH-SIDA a
Nan okazyon an, misyon diplomatik Lèzetazini nan Pòtoprens fè konpliman pou pwogrè Ayiti reyalize nan lit kont SIDA a.
Jodi Madi premye desanmnan se Jou Mondyal Lit kont SIDA. Nan okazyon an Oganizasyon Mondyal Lasante(OMS) mete sou pye tout yon seri pwogram pou li atire atansyon sou nesesite poutout moun nan tout peyi (dirijan kou senp sitwayen) pran maladi a ak viris kibay li a (VIH-SIDA) o serye. Isit o Zetazini, otorite nan gouvènman nan, manmKongrè a ak yon gwoup militan kap patisipe nan lit kont maladi a, te reyini nanLa Mezon Blanch lendi 30 novanm nan pou yon deba sou efò Prezidan Barack Obamaap deplwaye pou l kore efò kap fèt pou lit la avanse. Pamipèsonalite ki pran lapawòl nan okazyon an, te genyen chèf diplomasi Lèzetazini an,Hillary Clinton. Madam Clinton, ki raple desizyon gouvènman Obama a fèk pranpou l wete entèdiksyon ki te anpeche etranje ki gen SIDA vizite peyi a, te pwofitepou l anonse Lèzetazini pral òganize yon konferans entènasyonal sou SIDA pou lmontre gwo angajman li pran pou l jwe yon wòl lidè nan lit kont malady a atravè lemond.Nap site: "Jodiya se yon plezi pou m anonse, avèk eliminasyonentèdiksyon an, kominote entènasyonal kap travay sou VIH/SIDA a pral òganizekonferans mondyal sou SIDA pou ane 2012 la nan Washington DC." ------------------------------------------------------------ Tankounou di sa deja, divès aktivite pral make Jounen Mondyal SIDA a jodi madi a. Nanpeyi Dayiti anbasadè ameriken an, Kenneth Merten, fè sòti yon deklarasyon koteli bat bravo pou efò peyi a deplwaye ak pwogrè li reyalize deja nan lit kontVIH/SIDA. Anbasadè Merten raple --abreje angle "PEPFAR"--se pi gwo angajmangouvènman ameriken an janm pran nan tout istwa li pou l lite kont yon malady. Diplomat la atire atansyon sou kontribisyon pèp ayisyen annan viktwa enpòtan yo ranpòte deja sou SIDA. Sòti nan ane 90 yo pou rive jounen jodiya, to prevalansVIH la ann Ayiti tonbe nan 2 vigil 2 pousan popilasyon an. E, tankou AnbasadèMerten di sa a, Ayiti se yon lidè mondyal nan lit kont VIH-SIDA e li diLèzetazini fè peyi a konpliman pou siksè sa a. Kenneth Merten fè sonje nan 5ane ki pase yo Lèzetazini envesti plis pase yon demi milya dola, atravè PEPFAR,pou li ede Ayiti nan domèn lasante a. Anbasadè ameriken an pwomèt kowoperasyonsa a pral kontinye. Jdesmara@vaonews.com